Igen, igen, igen er ledigheden faldet i Nordjylland. I juli måned faldt den med 3,5 procent. Det betyder, at 455 færre nordjyder er ledige. I 46 måneder i træk er mændenes ledighed faldet, mens det for kvinderne er 23. måned i træk. Bedst ser det ud i Hjørring, hvor der er 197 færre i ledighedskøen i forhold til juli sidste år - et fald på 13,5 procent. Beskæftigelsen falder dog også i opgørelsen, men det skal ses i lyset af en pæn beskæftigelsesfremgang i de første måneder af 2014. - Det er positivt at ledigheden fortsætter med at falde. Samlet set skal vi være opmærksomme på at få mere gang i jobskabelsen, og at de ledige har de rette kompetencer til at få et job, siger Egon Sørensen, der er formand for Beskæftigelsesrådet Nordjylland. Ledighedsprocenten er højest for både mænd og kvinder under 30 år.

Opsummering:
Der er fortsat fald i nordjysk ledighed. I juli måned er 455 færre nordjyder ledige i forhold til samme tidspunkt sidste år.